Metastaas

**Metastaasiks** ehk **siirdeks** ehk **teiseseks haiguskoldeks** (ladina *metastasis*) on mitmetel loomadel esineda võiv metastaatiline haiguslik seisund. Metastaasidele on iseloomulik pahaloomuliste kasvajarakkude, mikroobide levik algkoldest, peamiselt vereringe ja lümfisõlmede ning lümfisüsteemi vahendusel, organismi teistesse elunditesse. 

Peamiselt peetakse metastaaside puhul silmas siiski pahaloomulise kasvaja algkoldest väljaspool paikneva teisese koldega seonduvat. Kõik pahaloomulised kasvajad võivad metastaseeruda. Kui kasvaja rakk ja/või rakud erinevate tegurite kaasabil metastaseeruvad ja teises elundis paljunevad ning moodustavad seal veresoonkonnavälise kasvava massi, siis nimetatakse uut kasvajakollet rakkude sarnasuse tõttu teiseseks kasvajakoldeks.

Metastaaside tavalised paikmed on luud, peaaju, diafragma, süda, maks, kops, lümfisõlmed, keskseinand, ajukelmed, kõhukelme, pleura, retroperitoneum, seljaaju.  

Üksikute kasvajarakkude levikut ehk mikrometastaase pole võimalik makroskoopiliselt eristada.

## Roomajatel
### Madudel

Kasvajate metastaseerumine maolistel on enamalt jaolt lümfo- ja hematogeenne, osad uudismoodustised on võimelised pahaloomuliste kasvajate geneesiks ka liikide vahel (indutseeritud *tumorigenesis* kanadel).

Kõige sagedamini on boalastel, *[[Colubridae]]*, mürknastiklastel ja rästiklastel diagnoositud lümfisõlmede pahaloomulisi kasvajaid (lümfosarkoomi).

Metastaaside levik on neil kandunud järgmistesse elunditesse: kopsud, maks, neerud, kõhunääre, süda, neerupealised. 
  
## Inimestel
### Pahaloomulise kasvaja leviku ja metastaaside hindamine
Pahaloomuliste kasvajate määramiseks tuleb teada kasvajate levikuulatust, histopatoloogiat ning päritolu. Selleks on paljudes maades kasutusel enamlevinud pahaloomuliste kasvajate levikut kirjeldav süsteem – TNM-süsteem.

#### TNM-lassifikatsioon

***T**-ga märgitakse ära kasvajakolde (esmase) tuvastatud mõõtmed ja levik lähedalasuvatesse kudedesse;
***N**-ga märgitakse ära lähedalasuvate (regionaalsete) lümfisõlmede kaasatus (kas on metastaase, levikut);
***M**-ga märgitakse ära kaugemalasuvate metastaaside olemasolu ja/või puudumine.

##### M-kaugmetastaasid
*M0: kaugemalasuvaid metastaase ei leitud;

*M1: esinevad kaugemalasuvad metastaasid teistes elundites.

Lisaks kaugemalasuvate metastaaside olemasolu äramärkimisele võidakse lisada, tavaliselt ingliskeelsete lühenditena, veel ka teisese kolde asupaik:

*M1ADR: Neerupealise metastaasid 
*M1BRA:	Ajumetastaasid
*M1HEP:	Maksametastaasid
*M1LYM:	Lümfisõlmemetastaasid
*M1MAR:	Luuüdimetastaasid
*M1OSS:	Luumetastaasid
*M1OTH:	Muud metastaasid
*M1PER:	Kõhukelmemetastaasid
*M1PLE:	Pleurametastaasid
*M1PUL:	Kopsumetastaasid
*M1SKI:	Nahametastaasid

Kui rinnavähk metastaseerub kopsudesse, siis koosneb teisene kasvajakolle neoplastilistest rinnarakkudest, mitte neoplastilistest kopsurakkudest, ning kasvajat nimetatakse metastaatiliseks rinnavähiks.

#### Kaugmetastaaside ravi
Kaugmetastaaside puhul on pahaloomuliste kasvajate ravi valdavalt palliatiivne, kasutatakse onkoteraapia ravimeid.

### Pookmetastaasid

Pookmetastaasid kujutavad endast omapärast kasvajarakkude leviku viisi, kuna pookesiirded võivad hakata vohama kasvajarakkude edasikandumisel kas kirurgi käte või operatsiooniinstrumentide, ka aspiratsiooninõela vahendusel.

## Ajaloolist
*1829. aastal kasutas prantsuse günekoloog ja kirurg Joseph-Claude-Anthelme Récamier esmakordselt terminit *metastaas*.

## Vaata ka
*kartsinogenees
*neoplasm
*metastaseeruma
*metastaasi soodustavad geenid
*onkobakter
*onkogeen
*onkoviirus

## Viited

## Välislingid
*Werner Frank, Arwid Schepky, "Metastasierendes Lymphosarkom bei einer Riesenschlange, Eunectes murinus (Linnaeus, 1758)" doi: 10.1177/030098586900600507 Veterinary Pathology September 1969 vol. 6 no. 5 437–443, Osaline veebiversioon (vaadatud 31.08.2013) (*inglise keeles*)
*H.E.Kaiser, "Comparative Aspects of Tumor Development", Cancer Growth and Progression, Vol 5, 1989, DOI 10.1007/978-94-009-1091-1_3, ISBN 978-94-010-6981-6 (inglise keeles)
* Dean DC, Birkenmeier TM, Rosen GD, Weintraub SJ., Glycoprotein synthesis and secretion. Expression of fibronectin and its cell surface receptors. Lühikokkuvõte., Am Rev Respir Dis. september 1991;144(3 Pt 2):S25-8., veebiversioon (vaadatud 01.12.2014.a.) (*inglise keeles*)
*Peeter Padrik, Hele Everaus, "Onkoloogia õpik arstiteaduskonna 4. kursusele", Tartu: Tartu Ülikooli Kirjastus, 2013, ISBN 9789949323067.
*Das TNM-System veebiversioon (vaadatud 25.08.2013)

; Teadusuuringutes
*Jo Eyles, Anne-Laure Puaux, Xiaojie Wang jt, Tumor cells disseminate early, but immunosurveillance limits metastatic outgrowth, in a mouse model of melanoma, 24. mai 2010
* Eesnäärme pahaloomulised kasvajarakud
* KBU2046: Li Xu, Rebecca Farmer, Xiaoke Huang, Janet Pavese, Eric Voll, Ogden Irene, Margaret Biddle, Antoinette Nibbs, Matias Valsecchi, Karl Scheidt ja Raymond Bergan, Discovery of a novel drug KBU2046 that inhibits conversion of human prostate cancer to a metastatic phenotype. Lühikokkuvõte., Cancer Prev Res, detsember 2010; 3(12 Supplement): B58, doi: 10.1158/1940-6207.PREV-10-B58, veebiversioon (vaadatud 06.10.2014) (*inglise keeles*)
* Marla Paul, NEW DRUG STOPS SPREAD OF PROSTATE CANCER. Drug halts disease by turning off the “go” switch in cancer cells., 3.aprill 2012, veebiversioon (vaadatud 06.10.2014) (*inglise keeles*)

; Närvisüsteem
* Matthew A. Pimentel, Ming G. Chai, Caroline P. Le, Steven W. Cole, and Erica K. Sloan., Sympathetic Nervous System Regulation of Metastasis, veebiversioon (vaadatud 14.11.2014.a.) (*inglise keeles*)

; Metastaseerumist inhibeerivad taimed ja/või taimesaadused (sh molekulid) 
* Sean D. McAllister, Rigel T. Christian, Maxx P. Horowitz, Amaia Garcia and Pierre-Yves Desprez, Cannabidiol as a novel inhibitor of Id-1 gene expression in aggressive breast cancer cells, doi: 10.1158/1535-7163.MCT-07-0371, Mol Cancer Ther, november 2007, 6; 2921